ข้อบัญญัติองค์การบริหารส่วนตำบล
เรื่อง   การบริหารกิจการสถานีสูบน้ำด้วยไฟฟ้า
พ.ศ.  2550
.......................................................
 

อาศัยอำนาจตามความในมาตรา  71  แห่งพระราชบัญญัติสภาตำบลและองค์การบริหารส่วนตำบล  พ.ศ.  2537  แก้ไขเพิ่มเติม  (ฉบับที่  5)  พ.ศ.  2546  องค์การบริหารส่วนตำบลบาลอ   ออกข้อบัญญัติไว้โดยความเห็นชอบของสภาองค์การบริหารส่วนตำบลบาลอ  ในการประชุมวิสามัญ  สมัยที่  2  ครั้งที่  4  
 เมื่อวันที่  28  กันยายน  2550   และนายอำเภอรามัน   ดังต่อไปนี้
 

ข้อ  1  ข้อบัญญัตินี้เรียกว่า  “ข้อบัญญัติองค์การบริหารส่วนตำบลบาลอ  เรื่อง การบริหารกิจการสถานีสูบน้ำด้วยไฟฟ้า  พ.ศ.  2550  
 

ข้อ  2  ข้อบัญญัตินี้ให้ใช้บังคับตั้งแต่วันถัดจากวันประกาศเป็นต้นไป
หมวดที่  1
ข้อความทั่วไป
 

ข้อ  3  ในข้อบัญญัตินี้
 


“องค์การบริหารส่วนตำบล”  หมายถึง  องค์การบริหารส่วนตำบลบาลอ  
 


“สถานีสูบน้ำ”  หมายความว่า  สถานีสูบน้ำด้วยไฟฟ้าที่องค์การบริหารส่วนตำบลได้รับการถ่ายโอนจากส่วนราชการ  และรวมถึงสถานีสูบน้ำด้วยไฟฟ้าที่องค์การบริหารส่วนตำบลได้ก่อสร้างขึ้นเองด้วย
  


“เกษตรกรรม”  หมายความว่า  การทำนา  ทำไร่  ทำสวน ประมง เลี้ยงสัตว์  หรือเกษตรกรรมประเภทอื่น  
 


“กลุ่มผู้ใช้น้ำ”  หมายความว่า  ผู้ที่ประกอบอาชีพด้านเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำขององค์การบริหารส่วนตำบลบาลอ  และได้สมัครสมาชิกของกลุ่มผู้ใช้น้ำโดยผู้นั้นจะมีกรรมสิทธิ์ในที่ดินสำหรับทำเกษตรกรรมหรือในฐานะผู้เช่าก็ได้
 


“ข้อบังคับ”   หมายความว่า  ข้อบังคับเกี่ยวกับการบริหารกิจการสถานีสูบน้ำซึ่งออกโดยองค์การบริหารส่วนตำบล
 

ข้อ  4  ให้นายกองค์การบริหารส่วนตำบลรักษาการตามข้อบัญญัตินี้  โดยมีอำนาจออกข้อบังคับเกี่ยวกับการบริหารกิจการสถานีสูบน้ำและแต่งตั้งพนักงานเพื่อดำเนินการตามข้อบัญญัตินี้
-  2  -
หมวด  2
การบริหารกิจการสถานีสูบน้ำ
 

ข้อ  5  สถานีสูบน้ำเป็นทรัพย์สินขององค์การบริหารส่วนตำบล  โดยองค์การบริหารส่วนตำบลมีอำนาจหน้าที่ในการบริหารจัดการ
 

ข้อ  6  การบริหารกิจการสถานีสูบน้ำให้เป็นไปตามข้อบังคับที่องค์การบริหารส่วนตำบลกำหนดโดยอย่างน้อยจะมีสาระสำคัญ  ดังนี้
 

(1)  เงื่อนไขการรับสมัครสมาชิก
 

(2)  สิทธิและหน้าที่ของสมาชิก
 

(3)  กำหนดเวลาการสูบน้ำและพื้นที่ที่จะได้รับน้ำ
 

(4)  อัตราค่าน้ำ  ค่าบริการ  และค่าธรรมเนียมที่จะเรียกเก็บจากสมาชิก
 

(5)  เงื่อนไขเกี่ยวกับการขอใช้น้ำ  การยกเลิกการใช้น้ำ


ข้อ  7  การออกข้อบังคับของกิจการสถานีสูบน้ำ  ตามข้อ  6  องค์การบริหารส่วนตำบล อาจขอความเห็นจากสมาชิกผู้ใช้น้ำด้วยก็ได้


ข้อ  8  การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมด  จึงจะถือเป็นองค์ประชุม  และให้นายกองค์การบริหารส่วนตำบล เป็นประธานในที่ประชุม


ข้อ  9  ผู้ที่ประสงค์จะใช้น้ำจากสถานีสูบน้ำ จะต้องยื่นความประสงค์ขอใช้น้ำเป็นลายลักษณ์อักษรต่อองค์การบริหารส่วนตำบล
 

ข้อ  10  ค่าธรรมเนียมการขอใช้น้ำ  ค่าปรับ  ค่าเชื่อมต่อการใช้น้ำ ให้เป็นไปตามข้อบังคับ


ข้อ  11  ผู้ใดที่ทำให้ทรัพย์สินของสถานีสูบน้ำเสียหาย  ผู้นั้นต้องชดใช้ค่าเสียหายให้แก่องค์การบริหารส่วนตำบล
 

ข้อ  12  ผู้ใดโดยทุจริตเอาน้ำจากสถานีสูบน้ำไปใช้ หรือเปลี่ยนแปลงแก้ไขตัวเลขในมาตรวัดน้ำ  หรือกระทำการใด ๆ ก็ตามเพื่อเอาน้ำจากสถานีสูบน้ำไปใช้  องค์การบริหารส่วนตำบลจะงดจ่ายน้ำทันที  และจะต้องชดใช้ค่าเสียหายให้แก่องค์การบริหารส่วนตำบลตามควรแก่กรณีด้วย   และองค์การบริหารส่วนตำบลจะดำเนินคดีแก่ผู้กระทำดังกล่าว
 

การดำเนินการตามวรรคหนึ่งรวมถึงการดำเนินคดีกับผู้ทำให้ทรัพย์สินของสถานีสูบน้ำเสียหายตามข้อ  11  ด้วย
 

ข้อ  13  กรณีที่มีการยกเลิกการใช้น้ำหรือโอนให้ผู้อื่น  ต้องแจ้งให้องค์การบริหารส่วนตำบลทราบเป็นลายลักษณ์อักษร  และได้รับอนุญาตเสียก่อนจึงสิ้นสุดการเป็นผู้ใช้น้ำ  และจะต้องรับผิดชอบจ่ายค่าน้ำตามที่องค์การบริหารส่วนตำบลหรือผู้รับมอบหมายเรียกเก็บ
-  3  -
หมวด  3
การรับเงิน  การเก็บรักษาเงิน  และการจ่ายเงิน
 

ข้อ  14  ระยะเวลาในการเก็บค่าน้ำ และระยะเวลาในการค้างชำระค่าน้ำให้เป็นไปตามข้อบังคับ
 

ข้อ  15  สถานีสูบน้ำอาจมีรายได้  ดังนี้
(1) เงินค่าน้ำ
(2) เงินค่าธรรมเนียม
(3) เงินบริจาค
(4) เงินที่ได้รับการอุดหนุนจากรัฐบาล
 

ข้อ  16  สถานีสูบน้ำอาจมีรายจ่าย  ดังนี้
 

(1)  รายจ่ายในการดำเนินการเกี่ยวกับระบบการจ่ายน้ำ  การบำรุงรักษาซ่อมแซม และการขยายกิจการสถานีสูบน้ำ
 

(2)  รายจ่ายในการบริหารกิจการสถานีสูบน้ำ  เช่น  ค่าจ้างเจ้าหน้าที่  ค่าวัสดุ  อุปกรณ์
 

(3)  ค่าใช้จ่ายอื่น ๆ ตามที่องค์การบริหารส่วนตำบลกำหนด  เช่น  ค่าเบี้ยประชุมหรือค่าตอบแทน
 

ข้อ  17  รายได้ของกิจการสถานีสูบน้ำฝากธนาคารในนามของกิจการสถานีสูบน้ำทั้งจำนวนภายในวันที่มีรายได้  ถ้าฝากในวันที่มีรายได้ไม่ทันให้นำฝากในวันทำการถัดไปและให้องค์การบริหารส่วนตำบลมอบหมายกรรมการอย่างน้อย  2  คน  เป็นผู้มีอำนาจเบิกจ่ายเงินของกิจการสถานีสูบน้ำ
 

ข้อ  18  ให้องค์การบริหารส่วนตำบลกำหนดรูปแบบการทำบัญชีรายได้ และรายจ่ายของกิจการสถานีสูบน้ำให้ถูกต้องเรียบร้อยและประกาศให้สมาชิกผู้ใช้น้ำทราบอย่างน้อยปีละ  1  ครั้ง


ข้อ  19  กรณีที่มีเหตุความจำเป็นที่องค์การบริหารส่วนตำบลจะต้องดำเนินการใด ๆ เพื่อแก้ปัญหาการบริหารงานหรือเพื่อประโยชน์ในการให้บริการแก่ประชาชน  และกรณีนั้นมิได้กำหนดไว้ในข้อบัญญัตินี้  ให้นายกองค์การบริหารส่วนตำบลดำเนินการไปก่อนได้แล้วรายงานให้สภาองค์การบริหารส่วนตำบลทราบ
 




ประกาศ  ณ  วันที่            เดือน                         พ.ศ.  
 





ลงชื่อ...............................................
 





           (นายอาซือมี      อิตูวา)
 





นายกองค์การบริหารส่วนตำบลบาลอ
แบบรายงานการจัดทำข้อบัญญัติ/เทศบัญญัติขององค์กรปกครองส่วนท้องถิ่น
เรื่อง   การบริหารกิจการสถานีสูบน้ำด้วยไฟฟ้า
องค์การบริหารส่วนตำบลบาลอ   อำเภอรามัน  จังหวัดยะลา
.........................................................................
	ลำดับ
	ชื่อองค์กรปกครองส่วนท้องถิ่น
	อำเภอ
	รูปแบบการบริหารจัดการ
	หมายเหตุ

	
	
	
	รูปแบบที่ 1
	รูปแบบที่ 2
	รูปแบบที่ 3
	

	1.

	อบต.  บาลอ
	รามัน
	(
	
	
	


 



ลงชื่อ............................................ผู้รายงาน
 



         (นางสาวสุภาพร  โต๊ะเพ็ชร)
 




    เจ้าหน้าที่ธุรการ
 		เห็นชอบ





ลงชื่อ.....................................................


              (นายบุญไทย   กาฬศิริ)


                  นายอำเภอรามัน








